Väärismetallid on tegemas tõelist rallit – kulla hind tõusis kõigi aegade rekordtasemele ning hõbeda hind saavutas 31 aasta tipu.
Kulla kohese tellimuse hind, mis on tõusnud igal aastal alates 2001. aastast, tõusis päevasises kauplemises Singapuris 1479,35 dollarini untsist, vahendab Bloomberg. Juunikuu tellimuse hind New Yorkis tõusis kõigi aegade tipptasemele, saavutades 1480,50 dollarit untsist taseme.
Üheks suureks teguriks kulla kallinemisel on üle maailma pead tõstev inflatsioon. Hiina teatas äsja, et märtsi inflatsioon oli 5,4%. Föderaalreservi Bank of Richmondi president Jeffrey Lacker ütles eile, et ametivõimud reageerisid läinud kümnendil liialt aeglaselt majandusstiimulite lõpetamisel ja peaks seekord kiiresti reageerima, enne kui USA inflatsioon tõuseb liiga palju.
Lisaks Hiinale saame täna teada Euroopa ja USA inflatsiooninumbrid.
“Inflatsioon on investoritele võtmesõnaks,” ütles Tongyang Futuresi kaupleja Park Jong Beom. “Kuld testib järgmisel nädal juba 1500 dollari piiri.”
Kulla kõrval on teine suur rallija hõbe, mille hind tõusis täna 0,6% võrra, 42,42 dollarini untsist. Viimati oli hõbe sedavõrd kallis aastal 1980.